**PRENUMELE ȘI NUMELE:**

**VÂRSTA:**

1. **Răspunde!**
2. Cum se numeau părinții Sfântului Voievod Ștefan?
3. Cine a fost bunicul lui?
4. De ce Sfântul Ștefan a trebuit să dobândească tronul Moldovei prin luptă?
5. Unde a avut loc bătălia în urma căreia Sfântul Ștefan a devenit domn?
6. Ce alt domnitor român l-a ajutat pe Sfântul Ștefan în această bătălie? Informează-te și scrie unde a domnit acesta și între ce ani.
7. În ce dată a fost uns domn Sfântul Ștefan de către Mitropolitul Teoctist?
8. Ce sfaturi i-a dat Mitropolitul Teoctist Sfântului Ștefan, după încoronare și ce l-a îndemnat acesta?
9. Mitropolitul Teoctist este înmormântat la Mănăstirea Putna. Citește [**AICI**](https://www.putna.ro/Lespede-Teoctist-s3-ss6-c1-cc3.php) ce scrie pe piatra sa de mormânt. Alege, apoi, una dintre afirmațiile de mai jos:
10. *Inscripția de pe piatra de mormânt a Mitropolitului Teoctist al Moldovei arată prețuirea adâncă pe care Sfântul Voievod Ștefan i-o purta.*
11. *Mitropolitul Teoctist al Moldovei a fost unul dintre duhovnicii și sfătuitorii Sfântului Ștefan. Inscripția de pe piatra de mormânt arată smerenia acestuia față de acest părinte duhovnicesc.*

Motivează-ți alegerea, în minimum 50 de cuvinte. Poți să folosești în răspunsul tău și alte detalii pe care le-ai aflat din cartea despre Sfântul Ștefan.

1. În ce împrejurări și în ce an a dobândit Sfântul Ștefan rana la piciorul stâng?
2. Câți ani a purtat această rană?
3. În ce bătălie Sfântul Ștefan și-a condus oamenii „stând întins pe o sanie de lemn”, din cauza durerii pe care i-o pricinuia rana de la picior?
4. Cum a ales Sfântul Ștefan locul în care a fost înălțată Mănăstirea Putna?
5. Cui a închinat Voievodul această Mănăstire?
6. În pământul Mănăstirii Putna își dorm somnul de veci mai mulți sfinți. Numește-i pe doi dintre ei, după ce cauți informații despre aceștia, pe internet.
7. Recitește următorul fragment, din capitolul ***Lupta de la Vaslui***:

*„Cea mai mare victorie a Sfântului Ștefan cel Mare împotriva turcilor a fost lângă Vaslui, în 10 ianuarie 1475. La începutul anului 1475, sultanul Mahomed Cuceritorul a trimis împotriva Moldovei o oaste dintre cele mai mari ale acelor vremuri, de mai mult de 120.000 de soldați.*

*Sfântul Ștefan avea o oaste mult mai mică, de 40.000– 50.000 de soldați. Pe drumul pe care turcii*

*au intrat în țară, Sfântul Ștefan i‑a hărțuit cât a putut, iar apoi i‑a așteptat într‑un loc mlăștinos,*

*pe valea Bârladului, numit Podul Înalt. De pe dealul unde se afla, Sfântul Ștefan a văzut rândurile*

*fără număr care înaintau și, auzind strigătele puternice ale uriașei armate otomane, s‑a înspăimântat.*

*Observându‑i teama, un boier, luminat de harul Duhului Sfânt, a venit la el, s‑a pus în genunchi și i‑a spus: „Doamne, nu te tulbura, căci îți vom sta astăzi credincios alături și Dumnezeu ne va ajuta”. Prin credința și dragostea din aceste cuvinte, Sfântul Ștefan și‑a recăpătat stăpânirea de sine.”*

Completează, apoi, următoarele afirmații:

*Ezitarea domnitorului mi se pare\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (firească, neașteptată, ciudată, nefirească, surprinzătoare etc.). Cred că a reacționat astfel, deoarece \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

*Dacă aș fi fost în locul lui \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Aș fi făcut astfel, pentru că \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

*Din această întâmplare, m-a impresionat\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, iar acest lucru mă ajută să \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

1. Ce a făcut Sfântul Ștefan, după ce i-a învins pe turci, la Vaslui?
2. La Vaslui, Sfântul Ștefan cel Mare s-a luptat cu Mahomed al II-lea Cuceritorul. Informează-te și explică de ce conducătorul turc a fost supranumit astfel.
3. Numește alți doi conducători europeni care au oprit ofensiva turcilor, precizând și în ce momente au făcut acest lucru.
4. Povestește câte un episod din care să rezulte:

- grija pe care Dumnezeu i-o purta Sfântului Ștefan;

- faptul că Sfântul Ștefan a conlucrat îndeaproape cu Biserica.

20. Când a fost canonizat Sfântul Ștefan și când este acesta pomenit, an de an?

**Spune ce crezi!**

1. Victoria de la Vaslui, împotriva turcilor, a fost una răsunătoare. Dar Sfântul Ștefan a reacționat într-un mod neașteptat, după obținerea acesteia. Tu cum ai fi procedat, dacă ai fi avut o astfel de izbândă?
2. Crezi că un om de azi poate fi și smerit, și un conducător/ un lider? Argumentează!
3. În timpul vieții, Sfântului Ștefan i-au murit șapte membri ai familiei. Totodată, a îndurat zeci de ani durerea pricinuită de rana de la picior. Cum explici puterea sa de a face față unor asemenea dificultăți?
4. De ce credeți că Sfântul Ștefan a zidit mănăstiri și biserici?
5. După citirea cărții, care ar fi cel mai important lucru despre Sfântul Ștefan, pe care îl vei spune prietenilor.

**Creează!**

Povestește o întâmplare dintr-o bătălie a Sfântului Ștefan, din perspectiva unui soldat moldovean care a participat la acea luptă/ imaginându-ți că ești un soldat moldovean care a participat la acea luptă.

**Recomandă**

Scrie câte un motiv pentru care ai recomanda/ nu ai recomanda cartea despre *Sfântul Voievod Ștefan cel Mare*:

1. unui coleg;
2. familiei tale.

**Discută cu părinții.**

Vorbește-le părinților sau bunicilor tăi despre cartea pe care ai citit-o pentru acest concurs.

Roagă-i să îți spună ce părere au despre ce le-ai povestit. Transcrie aici impresiile lor.